Në bazë të nenit 116 paragrafi 4 dhe neni 117 paragrafi 1 i Ligjit mbi sportin (“Fleta Zyrtare e Malit të Zi”, nr. 44/18, 123/21) e në lidhje me nenin 7 të Vendimit mbi financimin e sportit, (“Fleta Zyrtare e Malit të Zi” – dispozitat komunale”, nr. 032/19, 019/21), Sekretariati për vetëqeverisje lokale të Komunës së Tuzit shpallë:

**K O N K U R S P U B L I K**

**Për bashkëfinancimin e programeve të punës së organizatave sportive për vitin 2024**

Lënda e Konkursit është shpërndarja e mjeteve nga Buxheti i Komunës së Tuzit për vitin 2024 për: programe bashke financuese të punës së klubeve sportive, shoqërive sportive-rekreative, shoqëritë sportive shkollore dhe organizatat sportive të personave me aftësi të kufizuara.

Personat juridikë dhe fizik (sipërmarrësit dhe organizatat sportive) të regjistruara në organin kompetent shtetëror në Mal të Zi për kryerjen e aktiviteteve sportive, me selin në Tuz, pas një viti nga data e formimit të organizatës sportive, kanë të drejtë të marrin pjesë në konkurs.

Organizata sportive në konkurs paraqet programin për periudhën prej një viti, me vlerësim të shumës së mjeteve i cili është i nevojshëm për realizimin e programit dhe me planin detajor të shpenzimit të mjeteve.

**Krahas fletëparaqitjes në konkurs organizata sportive dorëzon:**

* Vendim për regjistrim në Regjistrin e Organizatave Sportive;
* Programi i punës për një periudhë njëvjeçare me një vlerësim të shumës së fondeve të nevojshme për zbatimin e programit dhe një plan të detajuar për shpenzimin e fondeve - në mënyrë narrative dhe financiare;
* Vërtetim i shoqatës amë për pjesëmarrje në sistemin e rregullt të garave;
* Vërtetim se organizata apo klubi sportiv është anëtar i shoqatës kompetente kombëtare sportive;
* Deklaratë e vërtetuar e personit të autorizuar të organizatës sportive për vërtetësinë e të dhënave;
* Dëshmi/certifikata të shoqatës së prindërve, të cilat janë pjesë përbërëse e formularit të aplikimit;
* Vërtetim nga Drejtoria për Çështje të Inspektimit se ndaj organizatave sportive nuk është iniciuar procedurë për ndalim të përkohshëm të aktiviteteve sportive;
* Vërtetim nga një bankë tregtare se llogaria e organizatës sportive nuk është bllokuar (jo më e vjetër se 30 ditë).

**Vlerësimi i programit dhe përcaktimi i shumës së fondeve të ndara për organizatën sportive bëhen në bazë të kritereve të mëposhtme:**

* Rëndësia sociale e disiplinës sportive;
* Masiviteti;
* Renditja e konkurrencës, numri i regjistruar i ligave garuese të konkurrencës, numri i ekipeve të regjistruara në përfaqësueset më të reja në rang garash, kategoritë e moshave, vendi i zënë në sezonin e garave, garat e KUP-ve dhe rezultate të tjera të arritura;
* Pjesëmarrje e barabartë e meshkujve dhe femrave;
* Organizimi i garave kombëtare dhe ndërkombëtare;
* Statusi olimpik i sportit;
* Numri i lojtarëve të kombëtares në sezon;
* Kriteret për ekzistencën e klubit;
* Vlerësimi i renditjes ekipore dhe individuale të kategorive të moshave dhe rezultateve të arritura në garat kombëtare dhe ndërkombëtare;
* Stafi profesional;
* Angazhimi aktiv i personave me aftësi të kufizuara në klubin sportiv;
* Rëndësia e programit, metodologjia, buxheti dhe racionaliteti i shpenzimeve.

Aplikimi për konkurs me të gjitha kushtet e kërkuara paraqitet në arkiven e komunës së Tuzit me titullin "Konkurs Publik për Sport".

Formulari, i cili është pjesë përbërëse e konkursit, mund të shkarkohet nga faqja e internetit e Komunës së Tuzit: [www.tuzi.org.me](http://www.tuzi.org.me) dhe direkt nga arkivi i Komunës së Tuzit.

Konkursi është i hapur 30 ditë nga dita e publikimit në gazetën e përditshme "Pobjeda", në faqen e internetit të Komunës së Tuzit dhe tabelën e lajmërimeve. Zarfet me dokumentacionin do të hapen nga Komisioni për vlerësimin e Programit dhe përcaktimit të vlerës së mjeteve të cilat i ndahen organizatës sportive (në tekstin e mëtejmë: Komisioni), pasi të ketë mbaruar konkursi. Komisioni nuk do të shqyrtojë aplikimet e dorëzuar pas afatit të paraparë si dhe aplikimet që nuk janë paraqitur në formularin e përcaktuar.

Komuna e Tuzit

Sekretariati për vetëqeverisje lokale